Majoituin kolmistaan vanhempieni (+75 v.) kanssa Annan ja Marnixin kodissa 4 päivää huhti-toukokuun vaihteessa.

Kaikki tiedot ja kuvat asunnosta vastasivat erinomaisesti kuvausta.

Koska majoituin ensimmäistä kertaa airb&b:n avulla, järjestelyt jännittivät. Siksi ekstraplussaa nopeista ja tarkoista vastauksista. Kiitos, Anna! Samoin mahdollisuudesta tutustua mukaviin naapureihin, jotka päästivät meidät sisään.

Huoneisto oli valoisa, avara ja siisti. Keittiövarustus oli kohdallaan, kaikki tarvittava löytyi. Viihdyimme oikein hyvin. Tykkäsimme kovasti lähiaukion turkkilaisesta leipomosta ja senviereisestä pikkukaupasta: takuutuoretta leipää ja hedelmiä.

Myös oli hienoa saada asua mukavassa ja nätissä naapurustossa paikallisten ihmisten keskuudessa. Oman hauskuutensa toivat lyhyet lauttamatkat keskusrautatieasemalle: kuljimme vesiteitä vetisessä kaupungissa.

Sijainti oli erinomainen keskusasemaan nähden, josta pääsimme helposti retkille kaupungin ulkopuolelle junalla tai bussilla.

Kiitos myös tarkoista ohjeista, kartoista ja esitteistä, joiden avulla olisimme löytäneet ravintoihin, nähtävyyksiin ja kauppoihin. Valitettavasti paljon jäi näkemättä vanhempieni rajallisen kävelykyvyn vuoksi.

Koska asunto sijaitsee jyrkkien ja kapeiden portaiden päässä toisessa kerroksessa ja makuuhuoneet kolmannessa, asunto sopii parhaiten jaloistaan ketterille – tai vanhempieni kaltaisille, vaivoistaan huolimatta hyvin sisukkaille kiipeäjille!

Suosittelen lämpimästi Annan ja Marnixin kotia airb&b-majoituspaikkana. Parhaat kiitokseni.